Horace M. Albright

Horace Marden Albright (født 6. januar 1890 i Bishop i Inyo County i California, død 8. mars 1987 i San Fernando-dalen) var en amerikansk naturverner, embetsmann og forretningsmann.

Liv og virke
 Bakgrunn
Han ble uteksaminert fra University of California, Berkeley i 1912, og tok senere juridikum ved Georgetown University. Albright giftet seg med Grace Noble, en medstudent, og de fikk to barn.

Karriere
Etter endt utdanning arbeidet han for innenriksdepartementet i Washington, D.C. Albright ble ansatt som juridisk assistent for statssekretæren for nasjonalparker Stephen Mather og bidro i arbeidet med å stifte National Park Service i 1916. Han var blant annet ansvarlig for å anskaffe land til flere nye nasjonalparker i øst. Albright ble senere konstituert direktør for NPS da Mather ble rammet av sykdom. Senere ble han leder for Yellowstone nasjonalpark og i en kort periode Yosemite nasjonalpark. 

Den 12. januar 1929 etterfulgte Albright Mather som nestleder i NPS, en stilling han hadde fram til august 1933. 

Albright gikk deretter over til det private næringsliv og fikk arbeid i U.S. Potash Corporation og U.S. Borax and Chemical Corporation, blant annet som visepresident og administrerende direktør. I denne tiden bodde han i New Rochelle i New York. Han ble portrettert av kunstneren Herbert A. Collins i 1937.Biografi av Herbert Alexander Collins, av Alfred W. Collins, februar 1975, eid av Collins' tippoldebarn, D. Dahl i Tacoma,
 Washington

Han ble tildelt Presidentens frihetsmedalje av Jimmy Carter i anledning National Park Services 64-årsjubileum. Medaljen ble presentert 8. desember 1980 av assisterende statssekretær Robert L. Herbst i en seremoni i Van Nuys i California.

Bilder

Referanser

Kategori:Personer fra Inyo County i California
Kategori:Presidentens Frihetsmedalje
Kategori:Alumni fra UC Berkeley
Kategori:Forretningsfolk fra USA